b'\n_START_ARTICLE_\nJohan Simil\xc3\xa4\n_START_PARAGRAPH_\nJohan Kustaa Simil\xc3\xa4 (10. tammikuuta 1906 Temmes \xe2\x80\x93 18. elokuuta 2002 Oulu) oli Mannerheim-ristin ritari numero 78. Kiv\xc3\xa4\xc3\xa4rimiehen\xc3\xa4 KevOs 5:ss\xc3\xa4 palvellut Simil\xc3\xa4 nimitettiin Mannerheim-ristin ritariksi 9. elokuuta 1942. Sotilasarvoltaan Simil\xc3\xa4 oli korpraali ja siviiliammatiltaan puusepp\xc3\xa4. Simil\xc3\xa4 kuului niin sanottuun nostov\xc3\xa4keen, sill\xc3\xa4 h\xc3\xa4net oli aikoinaan vapautettu palveluksesta huonon kuulon takia.'